Miconia calvescens

Ti Miconia calvescens, ti velvet tree, miconia, wenno bush currant iti Ingles, ket ti sebbangan ti agsabsabong a mula iti pamilia ti Melastomataceae. Dayty ket patneng iti Mehiko ken Tengnga ken Abagatan nga Amerika ken nagbalinen daytoy a ti kakaruan a makaraut a sebbangan iti lubong.

Dagiti kayo a Miconia ket mabalin mamin-adu nga agsabong iti makatawen ken aggiddan nga agbunga. Dagiti inploressensia ket dagiti dakkel a panikula iti puraw aginggana iti derosas a sabsabong. Dagiti bassit-usit a purpura a bunga ket agarup a kagudua a sentimetro iti diametro ken addaan kadagiti babassit a bukel iti agarup a 120–230. Dagiti nasam-it a bunga ket makaawis kadagiti billit ken dagiti dadduma ng a ayup a mangiwaras met kadagiti bukel. Ti maysa nga ubing a kayo nga addaan laeng kadagiti dua a panikula ti sabong ket mabalin nga agpataud kadagiti  a bukel iti umuna a panawen a panagbungana. Daytoy a nakaro a panagpataud iti bukel ken ti potensial nga adayo a pannakaiwarwaras ket tumulong iti miconia a kas maysa a makaraut a pangta. Mabalin a malmeng dagiti bukel iti daga iti bakir iti napapaut ngem 12 a tawen, ken agtubonto no malawagan iti init. No agtubonton ti mula iti napno a katayag, linonganto dagiti dakkel a bulongna dagiti amin nga espasio iti babada, ken mangpawil daytoy nga agtubo dagiti sabali a mula. Addaan pay daytoy iti ababaw a sistema iti ramut a mangpalaka iti runuror iti daga.Lalith Gunasekera, Invasive Plants: A guide to the identification of the most invasive plants of Sri Lanka, Colombo 2009, p. 103–104.
Ti kayo ket mabalin nga agtubo iti katayag iti  ken addaan kadagiti dakkel a bulong, ti tunggal maysa ket mabalin a  iti kaatiddog. Dagiti purpura ken berde a bulong nga addaan iti nasilnag a puraw nga ur-urat ket mangaramid daytoy a nasayaat nga ornamental, ken naiyeg idi iti Hawaii ken dagiti sabali a baro a lugar iti tengnga ti maika-20 a siglo.

 Dagiti makaraut a sebbangan 
Ti listaan ti Invasive Species Specialist Group ket ilistana ti kayo a kas maysa kadagiti 100 a kakaruan a makaraut a sebbangan iti lubong iti Global Invasive Species Database.

Maiwaras dagiti bukel manipud kadagiti hardin kadagiti masna a habitat iti bakir babaen dagiti mangmangan iti bunga a billit. Kalpasan a maiwarasen kadagiti tropikal a nadam-eg a bakir, daytoy ket nakaronton nga umadu, ken rautenna amin a lugar a makaawat iti lawag iti init, ken agbalinen a maysa a dakes a mula.

Daytoy ket ammo a kas ti kakaruan a makaraut a mula iti Hawaii, nga idiay ket kadawyan a makunkuna a kas ti "purpura a saplit", ken mangipangta a mangdadael kadagiti intero nga ekosistema.
Dagiti populasion ti micronia iti Hawaiia ket immuna a naduktalan kadagiti tawen ti 1990, ken gapu ta mmon ti makaraut a potesial ti mula, dagus a nangrugi dagiti ganetget iti panangpapukaw. Ti panagpag-ut ken dagiti herbisidio ket inus-usar a panagikkat dagiti mula, ngem ti biolohikal a kontrol ket saan pay a nagballigi. Dagiti timpuyogan dagiti boluntario ket masansanda a mangiturong kadagiti ekspedision iti bakir tapno mangikkat kadagiti miconia a mula babaen ti ima.

Nagbalinen a makaraut a sebbangan ti kayo iti Tahiti ken maysa a pagkapat iti katuduan a bakir iti isla ket buklen itan dagiti takder ti miconia.  Para iti daytoy a rason, daytoy ket kankanayon a makunkuna a kas "berde a kanser" iti isla.

Mangraut daytoy kadagiti lugar ti bakir ti bantay iti Sri Lanka. Daytoy ket mangbukel kadagiti monoespesipiko a takder a manglinong kadagiti patneng a mulmula.Lalith Gunasekera, Invasive Plants: A guide to the identification of the most invasive plants of Sri Lanka, Colombo 2009, p. 103–104.

 Dagiti nagibasaran 

 Dagiti akinruar a silpo 
Miconia calvescens information and links  from the Hawaiian Ecosystems at Risk project
Miconia calvescens detailed information and references  from the Pacific Ecosystems at Risk project 
Miconia calvescens images : a gallery of copyright-free high-resolution photographs
Miconia calvescens

calvescens
Kategoria:Flora ti Tengnga nga Amerika
Kategoria:Flora ti Abagatan nga Amerika
Kategoria:Kaykayo ti Bolivia
Kategoria:Kaykayo ti Brasil
Kategoria:Kaykayo ti Colombia
Kategoria:Kaykayo ti Ecuador
Kategoria:Kaykayo ti Guatemala
Kategoria:Kaykayo ti Mehiko
Kategoria:Kaykayo ti Panama
Kategoria:Kaykayo ti Paraguay
Kategoria:Kaykayo ti Peru